145) и намаляване на производствените разходи за единица продукция с 9 % (вж. съображение 152). Като цяло на макроикономическо равнище производството се е увеличило с 10 % през разглеждания период (вж. съображение 137), като Съюзът е спечелил допълнителен пазарен дял от 1 % (вж. съображение 140).
 (155)
 Нетният паричен поток представлява способността на промишлеността на Съюза да самофинансира дейностите си. Паричният поток се е увеличил значително в периода между 2013 г. и 2014 г. (със 190 %), след което е останал стабилен.
 (156)
 През разглеждания период инвестициите са се увеличили с 39 %. Дружествата в сектора на керамичните плочки трябва непрекъснато да инвестират в модернизиране на оборудването, за да следват тенденциите на пазара. Това се отнася по-специално за инвестициите в печатащи машини, които дават възможност за следване на тенденциите при дизайна на плочките, и за инвестициите в по-ефективни пещи, които са един от основните проблеми при производството на керамични плочки.
 (157)
 Възвръщаемостта на инвестициите представлява печалбата, изразена като процент от нетната балансова стойност на дълготрайните активи. Тя също е отбелязала положително развитие през разглеждания период, което отразява общата тенденция към увеличение.
 5. Заключение относно вредата
 (158)
 Промишлеността на Съюза е успяла да се възстанови от предишния дъмпинг. През разглеждания период икономическото ѝ състояние се е подобрило в сравнение с икономическото ѝ състояние през периода на първоначалното разследване. Въпреки че действащите мерки не са затворили пазара на Съюза за китайските производители, те са дали възможност на производителите от Съюза да запазят пазарния си дял, което е оказало положително влияние върху икономическото развитие на промишлеността на Съюза.
 (159)
 Следователно през разглеждания период при всички показатели за вредата се наблюдава положителна тенденция. По време на разглеждания период се отбелязва увеличение както на производството, така и на продажбите. Продажните цени са останали относително стабилни, но производствените разходи са намалели. Въпреки че е останало все още относително високо, равнището на запасите е намаляло. Паричният поток и възвръщаемостта на инвестициите са се увеличили значително.
 (160)
 Всички посочени по-горе показатели са оказали положително въздействие върху рентабилността на промишлеността на Съюза, която през РПРП е преминала от отрицателни към положителни резултати.
 (161)
 С оглед на изложеното по-горе Комисията стигна до заключението, че промишлеността на Съюза не е понесла съществена вреда по смисъла на член 3, параграф 5 от основния регламент по време на разследвания период в рамките на прегледа.
 Е. ВЕРОЯТНОСТ ОТ ПОВТОРНО ВЪЗНИКВАНЕ НА ВРЕДА
 (162)
 Както бе посочено по-горе (вж. съображения 103 и 104), китайският внос е осъществяван на дъмпингови цени по време на разследвания период в рамките на прегледа и бе установено, че има вероятност от продължаване на дъмпинга, ако се допусне срокът на действие на мерките да изтече.
 (163)
 Тъй като промишлеността на Съюза не е понесла съществена вреда, Комисията направи оценка дали има вероятност от повторно възникване на вредата, ако се допусне срокът на действие на мерките да изтече.
 (164)
 За да се установи вероятността от повторно възникване на вреда, бяха анализирани следните елементи: производствения капацитет и свободния капацитет в Китай, привлекателността на пазара на Съюза, включително наличието на антидъмпингови или изравнителни мерки